Llan yad yettsuɣun mgal adabu n Israel ilmend n tesertit-is mgal Gaza.
Llan daɣen yad i d-yettafen ssebba s wannect-a, dɣa ttsuɣun mgal Israel, maca yezmer ad yini yiwen ttsuɣun daɣen mgal yal uwday. Imdanen-a kerhen Uwdayen.
Ass n 31.08.2014 zzdat n tɣiwant n Frankfurt am Main yeḍra wayen ur nḍeru yal ass.
Kra n 3000 n yemdanen gar-asen aṭas Ikurdiyen bedden afus deg fus mgal akrah n wuwdayen. Dɣa Ikurdiyen yal yiwen (yal yiwet) yellan dinna yeṭṭef deg yiwen ufus ssnǧeq akurdi, deg ufus nniḍen ssenǧeq n tmurt n Israel.
Yiwen ilemẓi akurdi yenna: „Nekkni kra n 40 imelyan Ikurdiyen ɣur-neɣ azref anesbedd awanak am iɣerfan nniḍen. Asbedd n uwanek akurdi yezmer ad isers talwit gar iɣerfan, yezmer ad reṣṣi tugdut. Israel d yiwet n tmurt iyettaken afus i weɣref akurdi iwakken ad yessiweḍ ɣer yiswi-s.“
Ilemẓi akurdi ikemmel awal-is: „Nekk d ineslem. Ineslem n tidet ur izemmer ara ad yekreh uwdayen“.
Annect-a mačči yal ass iyezmer a s-isel yiwen
Shalom Kurdistan, shalom Israel
A.A. Frankfurt am Main, 31.08.2014 i Tamurt.info
kab_Latn kab_Latn kab_Latn kab_Latn kab_Latn kab_Latn kab_Latn ron_Latn gla_Latn